## Obavijest o Javnom natječaju za prijam u službu-referent 1-referent za razrez i naplatu prihoda

Pročelnica Upravnog odjela za proračun i financije Grada Siska raspisala je Javni natječaj za prijam u službu na radno mjesto referent 1- referent za razrez i naplatu prihoda na neodređeno vrijeme uz probni rad u trajanju od tri mjeseca (1 izvršitelj/ica). Javni natječaj je objavljen u "Narodnim novinama" broj 74 dana 19. lipnja 2024. godine i na Internet stranici Hrvatskog zavoda za zapošljavanje. Prijave na natječaj se podnose u roku od 8 dana od dana objave natječaja u Narodnim novinama.

Rok za dostavu prijava na Javni natječaj ističe s danom 27. lipnja 2023. godine.

više

Na Javni natječaj (u daljnjem tekstu: natječaj) mogu se ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljene su neutralno i odnose se na osobe obaju spolova.

**Potrebno stručno znanje:**

- srednja stručna sprema ekonomskog, društvenog ili informatičkog smjera smjera

- najmanje jedna godina radnog iskustva na odgovarajućim poslovima,

- položen državni ispit i poznavanje rada na računalu.

Osnovnu brutto plaću sačinjava umnožak koeficijenta radnog mjesta referenta 1 (2,65) i osnovice koja iznosi 402,00 EUR.

**Opis poslova:**

Obavlja administrativno-financijske poslove i kontrolira dokumentaciju vezanu za unos, fakturiranje, obradu i knjiženje izlaznih računa. Sudjeluje u cjelovitom procesu financijske kontrole dokumenata koji služe kao podloga za knjiženje proračunskih prihoda. Prikuplja i odlaže ugovore, rješenja i druge dokumente potrebite za ažurno i uredno knjiženje izlazne dokumentacije. Vodi knjigu izlaznih računa po pojedinim vrstama prihoda prema utvrđenim obvezama subjekata sukladno zakonu, propisima i aktima Grada (porezi, naknade, doprinosi, najam, naknada za uređenje voda, zakup, otkup, kupoprodaja nekretnina, zajednički režijski troškovi i drugo). Fakturira, kontira i knjiži sve prihode Grada analitički po korisnicima, vodi analitičku evidenciju potraživanja i naplate prihoda Grada, obrađuje izvatke žiro-računa, analitički knjiži uplate. Odgovara za točnost, ažurnost i pravovremenost knjiženja. Vrši obračun zateznih kamata i obračun otplatnih planova. Usklađuje analitiku kupaca s glavnom knjigom na mjesečnoj razini.

Provodi provjere dužnika i njihovih dugovanja, priprema obračun kamata, šalje izvode otvorenih stavaka i sudjeluje u izradi i kontroli opomena. Komunicira s kupcima, izdaje potvrdu o stanju duga na zahtjev kupca, izdaju naredbu/rješenje za povrat više uplaćenih sredstava ili pogrešno uplaćenih sredstava na zahtjev kupca na temelju suglasnosti nadležnog odjela, radi preknjiženja na zahtjev kupca. Rješava reklamacije i pritužbe kupaca. Kontira, vodi i vrši kontrolu knjige izlaznih računa, obračun PDV-a, te šalje račune putem elektroničke pošte; izdaje i šalje e-račune. Prikuplja i priprema potrebnu dokumentaciju za provođenje pravodobne naplate prihoda, sudjeluje u pripremi dokumentacije za otpis potraživanja, vrši otpis potraživanja te vodi evidenciju o otpisima. Sudjeluje u pripremi dokumentacije za preknjiženje na sumnjiva i sporna potraživanja, vrši preknjiženja te vodi evidenciju izvršenih preknjiženja. Sudjeluje u izradi izvještaja iz nadležnosti djelokruga rada.

Prati zakone, druge propise i stručnu literaturu iz djelokruga rada. Sudjeluje u izradi akata iz svog djelokruga rada. Obavlja poslove odlaganja, uveza i čuvanja poslovnih knjiga, ostale dokumentacije iz djelokruga rada, knjigovodstvenih isprava u skladu s propisima i unutarnjim aktima, prati i ažurira upisnik predmeta upravnog postupka i urudžbeni zapisnik iz djelokruga rada.

Obavlja i druge poslove koje mu povjeri voditelj Odsjeka, pomoćnik pročelnika za proračun i financije i pročelnik.

Natjecati se mogu i kandidati koji nemaju položen državni ispit, uz obvezu da ga polože u roku od godine dana od dana prijma u službu.

Kandidati moraju ispunjavati i opće uvjete za prijam u službu propisane člankom 12. Zakona o službenicima i namještenicima u lokalnoj i područnoj (regionalnoj) samoupravi. U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Uz prijavu kandidati su dužni priložiti:

* životopis,
* dokaz o državljanstvu (presliku osobne iskaznice, putovnice ili domovnice),
* dokaz o stručnoj spremi (presliku svjedodžbe),
* presliku uvjerenja o položenom državnom ispitu,
* izvornik vlastoručno potpisane izjave da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.
* dokaz o ukupnom radnom iskustvu i radnom iskustvu na odgovarajućim poslovima u trajanju od najmanje jedne godine (potrebno je dostaviti dokumente navedene u točki a) i b) ili c):
1. elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskoga zavoda za mirovinsko osiguranje), odnosno potvrda o podacima evidentiranim u matičnoj evidenciji Hrvatskoga zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskoga zavoda za mirovinsko osiguranje,
2. presliku ugovora o radu ili rješenja o rasporedu ili potvrdu poslodavca (koja mora sadržavati vrstu poslova koju je obavljao i vremenska razdoblja u kojem je kandidat obavljao navedene poslove) ili
3. drugi odgovarajući dokaz o radnom iskustvu i radnom iskustvu na odgovarajućim poslovima u trajanju od najmanje jednu godinu.

Kandidat koji bude izabran dužan je priložiti uvjerenje koje nije starije od tri mjeseca, kojim dokazuje da se protiv njega ne vodi kazneni postupak i uvjerenje o zdravstvenoj sposobnosti, nakon obavijesti o izboru, a prije donošenja rješenja o prijmu u službu.

Ukoliko izabrani kandidat u određenom roku ne dostavi uvjerenje o nekažnjavanju i uvjerenje o zdravstvenoj sposobnosti smatrat će se da ne ispunjava uvjete propisane natječajem.

Osobe koje se u prijavi na javni natječaj pozivaju na pravo prednosti kod prijma u službu prema posebnom zakonu, dužne su uz prijavu priložiti svu propisanu dokumentaciju prema posebnom zakonu.

Kandidat koji može ostvariti pravo prednosti kod prijma u službu sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19 i 84/21), članku 48.f Zakona o zaštiti vojnih i civilnih invalida rata („Narodne novine“ broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine“ broj 84/21) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14 i 39/18 i 32/20) dužan se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata uz prijavu na natječaj dužan je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.

Kandidat koji se poziva na pravo prednosti pri zapošljavanju sukladno odredbi članka 48.f Zakona o zaštiti civilnih i vojnih invalida rata, uz prijavu na natječaj dužan je, osim dokaza o ispunjavanju traženih uvjeta, priložiti i rješenje odnosno potvrdu o priznatom pravu.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Urednom prijavom smatra se prijava koja sadrži sve podatke i priloge navedene u natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj, te se njena prijava neće razmatrati o čemu će biti pisanim putem obaviještena.

Prijave s prilozima dostavljaju se na adresu: Grad Sisak, Rimska 26, 44000 Sisak ili osobno na adresu Marijana Cvetkovića 8, Sisak-Caprag s obveznom naznakom: ”Prijava na javni natječaj za prijam u službu – referent 1-referent za razrez i naplatu prihoda“.

Kandidati će o rezultatima natječaja biti obaviješteni u zakonskom roku.

**Prethodna provjera znanja i sposobnosti kandidata** obuhvaća pisano testiranje, provjeru poznavanja rada na računalu i intervju, radi provjere znanja i sposobnosti bitnih za obavljanje poslova radnog mjesta za koje se primaju.

Na intervju mogu pristupiti kandidati koji ostvare najmanje 50% od ukupnog broja bodova na pisanom testiranju i provjeri znanja rada na računalu.

Kandidati su obvezni pristupiti prethodnoj provjeri znanja i sposobnosti. Ako kandidat ne pristupi testiranju smatra se da je povukao prijavu na natječaj.

Vrijeme održavanja prethodne provjere znanja i sposobnosti kandidata koji ispunjavaju uvjete iz natječaja bit će objavljeno na web stranici Grada Siska ([www.sisak.hr](http://www.sisak.hr)) i na oglasnoj ploči Grada Siska u Sisku, na adresi Ljudevita Gaja 2A, najkasnije pet dana prije održavanja provjere.

 **Pravni i drugi izvori za pripremanje kandidata za testiranje:**

* **Zakon o proračunu** („Narodne novine“ br. 144/2021) – članci 1-18, 28-31, 40-42, 50-70, 131-140
* **Zakon o financiranju jedinica lokalne i područne (regionalne) samouprave**  („Narodne novine“ br. 127/2017, 138/2020, 151/2022 i 114/2023)
* **Zakon o lokalnim porezima** („Narodne novine“ br. 115/2016, 101/2017, 114/2022 i 114/2023) – **članci 20-29, 42, 49, 52**
* **Odluka o porezima Grada Siska** („Službeni glasnik Grada Siska“ br. 20/2023)
* **Zakon o komunalnom gospodarstvu** („Narodne novine“ br. 68/2018, 110/2018 i 32/2020) - **članci 91-103**
* **Zakon o financiranju vodnog gospodarstva** („Narodne novine“ br. 153/2009, 90/2011, 56/2013, 154/2014, 119/2015, 120/2016, 127/2017 i 66/2019) – **članci 13-21, 69-76**